[{"text_idx": "#000003", "text": "Seda lugu kahest poisist, kes pa\u0308rit Va\u0308ndrast, kus maa on lame ja eneseteostusvo\u0303imalused ahtad, aga kes ometigi murravad end raske to\u0308o\u0308ga ja vigastuste kiuste maailma jalgrattaspordi tippude hulka, on ju jutustatud varemgi, na\u0308iteks Andres Luidre lu\u0308hidokumentaalis \u201eMa\u0308gede kuningad\u201c (2016) vo\u0303i lugematutes spordisaadetes. Ka Ivar Jurts\u030cenko ta\u0308ispikka filmi \u201eMa\u0308ed, mida polnud\u201c Rein Taarama\u0308est ja Tanel Kangertist reklaamitakse sama paatosega, kuigi teos ise on o\u0303nneks ma\u0308rksa mitmetasandilisem."}, {"text_idx": "#000004", "text": "Muidugi on siingi esindatud ko\u0303ik spordifilmile kohustuslikud osad: esimesed so\u0303idud ja vo\u0303idud kodukamaral, keskpa\u0308rastele tulemustele lo\u0303puks ja\u0308rgnev la\u0308bimurre rahvusvahelisel tasemel, mo\u0303tisklused unistustest, aga ka treeninglaagri rutiini ja perest eemaloleku roiutavast mo\u0303just. Tegelasedki on eeldatavad: poiste esimene treener Erich Perner, nende vanemad ja abikaasad, aga ka Eesti u\u0308ks kuulsamaid spordiarste Mihkel Mardna. \u201eMa\u0308ed, mida polnud\u201c vo\u0303inuks olla lihtsalt korralik ajaloodokument, sest autor on ja\u0308lginud peategelasi mitme aasta va\u0308ltel ning tunneb spordiajakirjanikuna teemat. Filmi arenedes liigub fookus siiski uuritavatele aina la\u0308hemale, avades nende mo\u0303ttemaailma \u2013 ja kuidas u\u0308ks teisest erineb \u2013 ka va\u0308ljaspool sporti. See on va\u0308rskendav, sest Taarama\u0308e ja Kangert kui kaks Va\u0308ndra poissi on sama a\u0308raleierdatud vaatenurk nagu Veerpalu ja Mae tandemina ka\u0308sitlemine."}, {"text_idx": "#000009", "text": "Kas eelkirjeldatu on aga piisavalt suur probleem, et \u201eMa\u0308ed, mida polnud\u201c ja\u0308a\u0308ks kinoku\u0308lastajale suletuks? Rohkem eelnevaid faktiteadmisi avab kindlasti Jurts\u030cenko filmis mitmeid tasandeid, seega on ku\u0308simus, mil ma\u0308a\u0308ral on see dokumentaalfilm terviklikult ja\u0308lgitav eelteadmisteta. Tegelikult annab va\u0308ga hea pildi jalgrattaspordi argipa\u0308evast ka montaaz\u030c, kus varieeritakse pikki so\u0303idukaadreid ja peategelaste rammestunud puhkehetkede muutumatu kaameranurgaga ja\u0308a\u0308dvustusi kiirelt vahelduvate ja vaatenurka muutvate kaadritega, nii et u\u0308hel hetkel on pildis mo\u0303ni va\u0308rvikas ja la\u0308rmakas fa\u0308nn ning ja\u0308rgmisel vana treener, kes selles mo\u0308llus parimat vaatekohta otsib. Ja ei peagi ko\u0303igest ta\u0308pselt aru saama."}]